महाभारतम्-04-विराटपर्व-046
द्रोणेनार्जुनशङ्खनादादिना तस्यार्जुनत्वनिर्धारणेन दुर्योधनंप्रति तन्निवेदनपूर्वकं दुर्निमित्तप्रदर्शनम् ।। 1 ।।<table>				
<td>	वैशंपायन उवाच।	<td>	4-46-1x	
				
<td>	भारद्वाजस्ततो द्रोणः सर्वशस्त्रभृतांवरः।राजानं चाह संप्रेक्ष्य दुर्योधनमरिंदमः ।।	<td>	4-46-1a4-46-1b	
				
<td>	यथा रथस्य निर्घोषो यथा शङ्ख उदीर्यते।कम्पते च यथा भूमिर्नैषोन्यः सव्यसाचिनः ।।	<td>	4-46-2a4-46-2b	
				
<td>	औत्पातिकमिदं राजन्निमित्तं भवतीह नः।न हि पश्यामि विजयं सैन्येऽस्माकं परन्तप ।।	<td>	4-46-3a4-46-3b	
				
<td>	शस्त्राणि न प्रकाशन्ते न प्रहृष्यन्ति वाहनाः ।अग्नयश्च न भासन्ते सुसमिद्धा न शोभनाः ।।	<td>	4-46-4a4-46-4b	
				
<td>	प्रत्यादित्यं च नः सर्वे मृगा घोरा नदन्ति च।शकुनाश्चापसव्याश्च वेदयन्ति महाभयम् ।।	<td>	4-46-5a4-46-5b	
				
<td>	गोमायुरेष सैन्यानां रुदन्मध्येन धावति।चाषा नदन्ति चाकाशे वेदयन्तो महद्भयम् ।।	<td>	4-46-6a4-46-6b	
<td>	भवतां चैव रोमाणि प्रहृष्टानीव लक्षये ।।	<td>	4-46-7a	
				
				
<td>	अनुष्णाङ्गाश्च संस्विन्ना जृम्भन्ते चाप्यभीक्ष्णशः ।विष्कम्भन्ति च मातङ्गा मुञ्चन्त्यश्रूणि वाजिनः ।सदा मूत्रं पुरीषं च उत्सृजन्ति पुनः पुनः ।।	<td>	4-46-8a4-46-8b4-46-8c	
				
<td>	लोहितार्द्रा च पृथिवी दिशः सर्वाः प्रधूमिताः ।न च सूर्यः प्रतपति महद्वेदयते भयम् ।।	<td>	4-46-9a4-46-9b	
				
<td>	हस्तिनश्चापि वित्रस्ता योधाश्चापि वितत्रसुः ।पराभूता च वः सेना न कश्चिद्योद्भुमिच्छति ।।	<td>	4-46-10a4-46-10b	
				
<td>	विषण्णमुखभूयिष्ठाः सर्वे योधा विचेतसः ।दिशं ते दक्षिणां सर्वे विप्रेक्षन्ते पुनः पुनः ।।	<td>	4-46-11a4-46-11b	
				
				
<td>	मृगाश्च पक्षिणश्चैव सव्यमेव पतन्ति नः।वादित्रोद्धृष्टघोषाश्च न च गाढं स्वनन्ति च।ध्वजाग्रेषु निलीयन्ते वायसास्तन्न शोभनम् ।।	<td>	4-46-12a4-46-12b4-46-12c	
				
<td>	यथा मेघस्य निनदो गम्भीरस्तूर्णमायतः।श्रूयते रथनिर्घोषो नायमन्यो धनञ्जयात् ।।	<td>	4-46-13a4-46-13b	
				
<td>	अश्वानां स्वनतां शब्दो वहतां पाकशासनिम् ।वानरस्य रथे दिव्यो निस्वनः श्रूयते महान् ।।	<td>	4-46-14a4-46-14b	
				
<td>	शङ्खशब्देन पार्थस्य कर्णौ मे बधिरीकृतौ ।सर्वसैन्यं च वित्रस्तं नायमन्यो धनञ्जयात् ।।	<td>	4-46-15a4-46-15b	
				
				
<td>	राजानमग्रतः कृत्वा दुर्योधनमरिन्दमम्।गाः प्रस्थाप्य च तिष्ठामो व्यूढानीकाः प्रहारिणः ।प्रविभज्य त्रिधा सेनां समुच्छ्रित्य ध्वजानपि ।।	<td>	4-46-16a4-46-16b4-46-16c	
				
<td>	शितैर्बाणैः प्रताप्येमां चमूमेष धनञ्जयः।मूर्ध्नि सर्वनरेन्द्राणां वामपादं करिष्यति ।।	<td>	4-46-17a4-46-17b	
				
<td>	न ह्येष शक्यो बीभत्सुर्जेतुं देवासुरैरपि ।दिक्षु गुल्मा निवेश्यन्तां यत्ता योत्स्यामहेऽर्जुन ।।	<td>	4-46-18a4-46-18b	
<td>	।। इति श्रीमन्महाभारते विराटपर्वणि गोग्रहणपर्वणि षट्चत्वारिंशोऽध्यायः ।। 46 ।।	<td>